**OBRAZLOŽENJE RASHODA I IZDATAKA 5. IZMJENA I DOPUNA PRORAČUNA GRADA NOVSKE ZA 2023. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **4.355.432,72 eura**, a istima će se financirati ukupno 19 (devetnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **120.967,42 eura ili 2,86 %.**

**Tablica broj 1: Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2023. godinu,** **u iznosima izraženim u EUR**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2023.** | **Naziv programa** | **Proračun** | **5. izmjene i dopune proračuna** | **Povećanje/****smanjenje** |
| 1. | 1001 | Opće usluge javne uprave | 796.152,42 | 859.642,13 | 63.489,71 |
| 2. | 1002 | Zdravstvo | 9.350,14 | 9.350,14 | 0,00 |
| 3. | 1003 | Razvoj civilnog društva | 134.761,16 | 147.151,16 | 12.390,00 |
| 4. | 1004 | Javne potrebe u kulturi | 108.434,17 | 102.210,03 | -6.224,14 |
| 5. | 1005 | Sufinanciranje obrazovanja | 237.542,29 | 236.557,29 | -985,00 |
| 6. | 1006 | Provedba mjera obiteljske populacijske politike | 92.640,53 | 95.448,92 | 2.808,39 |
| 7. | 1007 | Socijalna skrb | 253.187,09 | 253.128,66 | -58,43 |
| 8. | 1008 | Razvoj sporta i rekreacije | 297.565,69 | 297.565,69 | 0,00 |
| 9. | 1009 | Manifestacije | 20.000,00 | 41.000,00 | 21.000,00 |
| 10. | 1010 | Sjećanja na Domovinski rat | 18.660,96 | 18.660,96 | 0,00 |
| 11. | 1011 | Program „Zaželi“ | 196.854,47 | 197.314,97 | 460,50 |
| 12. | 1012 | Program za djecu i mlade | 3.052,62 | 3.059,21 | 6,59 |
| 13. | 1014 | Širenje mreže socijalnih usluga u zajednici, I. faza | 3.456,55 | 3.456,55 | 0,00 |
| 14. | 1037 | Smart revolution Novska | 33.014,80 | 0,00 | -33.014,80 |
| 15. | 1015 | Programi u kulturi Pučkog otvorenog učilišta | 184.126,61 | 170.126,61 | -14.000,00 |
| 16. | 1016 | Programi obrazovanja | 254.598,39 | 245.598,39 | -9.000,00 |
| 17. | 1017 | Programi knjižnične djelatnosti | 281.316,69 | 290.356,69 | 9.040,00 |
| 18. | 1018 | Predškolski odgoj | 1.293.948,47 | 1.368.993,47 | 75.045,00 |
| 19. | 1019 | Programi i aktivnosti mjesne samouprave | 15.802,25 | 15.811,85 | 9,60 |
|  | **19 programa** | **Ukupno** | **4.234.465,30** | **4.355.432,72** | **120.967,42** |

* 1. **Program 1001 OPĆE USLUGE JAVNE UPRAVE**

U programu 1001 OPĆE USLUGE JAVNE UPRAVE mijenja se:

* + 1. **Aktivnost 1001 A100001 Administracija i upravljanje**

U aktivnosti 1001 T100001 *Administracija i upravljanje* povećavajuse sredstva ukupno za 48.110,37 eura u skladu s procijenjenim potrebama do kraja godine. Sredstva za zaposlene povećavaju se na poziciji ostalih rashoda za zaposlene u iznosu od 3.000,00 eura, materijalni rashodi povećavaju se ukupno za 57.620,12 eura na pozicijama službenih putovanja, nabave tonera i uredskog papira, nabave motornog benzina i goriva, usluga telefona, mjesečne naknade za održavanje e-maila, za usluge objave oglasa, grafičke i tiskarske usluge, za reprezentaciju i poslovni ručak, za troškove odvjetničkih usluga, ostalih nespomenutih rashoda te za nabavu gradskih kalendara za 2024. godinu. Istovremeno, materijalni rashodi umanjuju se na pozicijama sitnog inventara, izrade nove mrežne stranice koja će se plaćati u idućoj godini, uslugama kopiranja, uvezivanja i objava u službenom vjesniku, zdravstveni pregledi zaposlenika te za održavanje gradske mrežne stranice, sve u ukupnom iznosu od 9.509,75 eura.

* + 1. **Aktivnost 1001 A100003 Savjet mladih**

U aktivnosti 1001 A100003 *Savjet mladih* ukidaju se osigurana sredstva za rad Savjeta mladih u iznosu od 530,89 eura jer ih Savjet mladih do kraja tekuće godine neće utrošiti.

* + 1. **Aktivnost 1001 A100005 Intervencijski programi i zalihe**

U aktivnosti 1001 A100005 *Intervencijski programi i* zalihe povećavaju se sredstva za financiranje u iznosu od 2.000,00 eura, u skladu s potrebama intervencija popravka krovišta i drugih potreba vezanih uz događaj olujnog nevremena iz srpnja 2023. godine.

* + 1. **Aktivnost 1001 A100006 Promocija Grada u sredstvima javnog informiranja**

U aktivnosti 1001 A100006 *Promocija Grada u sredstvima javnog informiranja* povećavaju se sredstva za iznos od 20.000,00 eura*.* Ovim povećanjem sredstava osiguravaju se dodatna sredstva na poziciji radijskog informiranja radi povećanih potreba objava do kraja tekuće godine.

* + 1. **Tekući projekt 1001 T100002 Digitalizacija gradske uprave**

U tekućem projektu 1001 T100002 *Digitalizacija gradske uprave* ukidaju se sredstva u iznosu od 3.000,00 eura za digitalizaciju gradske uprave jer do kraja tekuće godine neće biti potreba vezanih uz digitalizaciju gradske uprave.

* 1. **Program 1003 RAZVOJ CIVILNOG DRUŠTVA**

U programu 1003 RAZVOJ CIVILNOG DRUŠTVA mijenja se:

* + 1. **Tekući projekt 1003 T100005 Sufinanciranje programa udruga**

U tekućem projektu 1003 T100005 *Sufinanciranje programa udruga* povećavaju se sredstva za financiranje tekućeg projekta za iznos od 12.390,00 eura za potrebe proračunskog evidentiranja vrijednosti dodijeljene donacije udrugama za korištenje poslovnog prostora bez naknade.

* 1. **Program 1004 JAVNE POTREBE U KULTURI**

U programu 1004 JAVNE POTREBE U KULTURI mijenja se:

* + 1. **Tekući projekt 1004 T100001 Sufinanciranje programa i projekata u kulturi**

U tekućem projektu 1004 T100001 *Sufinanciranje programa i projekata u kulturi* umanjuju se sredstva za iznos od 6.224,14 eura, na iznos od 102.210,03 eura. Sredstva se umanjuju na poziciji konzervacije nalaza na arheološkom nalazištu Crkve sv. Luke evanđeliste za iznos od 5.308,91 eura jer će se projekt provesti u idućoj godini, te na poziciji arheoloških istraživanja na arheološkom nalazištu Gradina u Subockom Gradu, u iznosu 915,23 eura, na iznos stvarno utrošenih sredstava za provedeni arheološki projekt (4.084,77 eura).

* 1. **Programu 1005 SUFINANCIRANJE OBRAZOVANJA**

U programu 1005 SUFINANCIRANJE OBRAZOVANJA mijenja se:

**1.4.1. Aktivnost 1005 A100001 Studentske stipendije**

U aktivnosti 1005 A100001 *Studentske stipendije* osigurava se dodatan iznos od 2.730,00 eura za financiranje studentskih stipendija radi dodatnih potreba za isplatama studentskih stipendija do kraja godine. Sredstva je potrebno osigurati u većem iznosu radi dodjele zdravstvenih stipendija i drugih deficitarnih stipendija koje se isplaćuju u većim iznosima od redovnih studentskih stipendija.

**1.4.2. Aktivnost 1005 A100002 Učeničke stipendije**

U aktivnosti 1005 A100002 *Učeničke stipendije* umanjuju se sredstva za financiranje aktivnosti za iznos od 4.015,00 eura, na razinu potrebnih sredstava do kraja tekuće godine.

**1.4.3. Aktivnost 1005 A100003 Sufinanciranje programa škola s područja Grada Novske**

U aktivnosti 1005 A100003 *Sufinanciranje programa škola s područja Grada Novske* povećavaju se sredstva za sufinanciranje programa škola u iznosu od 300 eura, na iznos od 82.556,60 eura, i to za osiguranje sredstava Osnovnoj školi Novska za isplate nagrade učenicima.

* 1. **PROGRAM 1006 PROVEDBA MJERA OBITELJSKE POPULACIJSKE POLITIKE**

U programu 1006 PROVEDBA MJERA OBITELJSKE POPULACIJSKE POLITIKE mijenja se sljedeća aktivnost:

* + 1. **Aktivnost 1006 A100001 Kolica za novljanskog klinca**

U aktivnosti 1006 A100001*Kolica za novljanskog klinca* povećavaju se sredstva za financiranje aktivnosti za iznos od 2.808,39 eura, na iznos od 95.448,92 eura, koliko sredstava je potrebno za isplatu svih dospjelih naknada za novorođeno dijete do kraja tekuće godine.

* + 1. **Aktivnost 1006 A100003 Nastavak projekta Dom izvan doma**

U aktivnosti 1006 A100003 *Nastavak projekta* *Dom izvan doma* povećavaju se sredstva za financiranje projekta u iznosu od 269,79 eura za troškove komunalnih usluga te se vrši preraspodjela sredstava unutar projekta u skladu s potrebama do kraja tekuće godine.

* 1. **Program 1007 SOCIJALNA SKRB**

U programu 1007 SOCIJALNA SKRB mijenjaju se ili dodaju sljedeće aktivnosti:

* + 1. **Aktivnost 1007 A100001 Pomoć građanima i kućanstvima**

U aktivnosti 1007 A100001 *Pomoć građanima i kućanstvima* umanjuju se sredstva za iznos od 16.432,43 eura na iznos od 20.729,96 eura. Sredstva se umanjuju na poziciji pomoći troškova za stanovanje, na poziciji liječenja u rehabilitacijskim centrima Suvag i dr. te na poziciji pomoći za pogrebne troškove, na razinu sredstava koja je potrebna za sve isplate socijalnih naknada do kraja tekuće godine.

* + 1. **Aktivnost 1007 A100003 Dodatak na mirovinu**

U aktivnosti 1007 A100003 *Dodatak na mirovinu* umanjuju se sredstva za isplate mirovina za iznos od 8.626,00 eura, na iznos od 31.190,84 eura u skladu s potrebama isplata dodataka umirovljenicima do kraja tekuće godine.

* + 1. **Aktivnost 1007 A100004 Dnevni centar za starije u Novskoj**

U aktivnosti 1007 A100004 *Dnevni centar za starije u Novskoj* povećavaju se sredstva za financiranje za iznos od 25.000,00 eura, na iznos od 127.722,81 eura, u skladu s potrebama Dnevnog centra za starije u Novskoj.

* 1. **Program 1009 MANIFESTACIJE**

U programu 1009 MANIFESTACIJE mijenja se:

* + 1. **Tekući projekt 1009 T100001 Dan Grada i Božić**

U tekućem projektu 1009 T100001 *Dan Grada i Božić* povećavaju se sredstva za financiranje Dana Grada za iznos od 5.000,00 eura, na iznos od 25.000,00 eura, u skladu sa svim troškovima za aktivnosti i programe koji su se pripremili za Dan Grada Novske.

U okviru ovog tekućeg projekta uvodi se nova pozicija-*Advent, Božić i N. godina* koja obuhvaća sve troškove koji se podmiruju u predbožićno vrijeme iz gradskog proračuna. Na poziciji se osiguravaju sredstva za ovaj projekt u iznosu od 16.000,00 eura.

* 1. **PROGRAM 1011 ZAŽELI**

U programu 1011 ZAŽELI mijenja se:

* + 1. **Tekući projekt 1011 T100001 „Želim raditi, želim pomoći!“**

U tekućem projektu 1011 T100001 *„Želim raditi, želim pomoći!“* povećavaju se sredstva za 460,50 eura, na iznos od 197.314,97 eura. Sredstva se povećavaju na pozicijama prijevoza za korisnike i paketa za korisnike, radi uravnoteženja projekta do kraja godine.

* 1. **Program 1037 SMART REVOLUTION NOVSKA**

U programu 1037 Smart revolution Novska mijenja se:

* + 1. **Tekući projekt 1037 T100001 Platforma otvoreno za Grad Novsku**

U tekućem projektu 1037 T100001 Platforma otvoreno za Grada Novsku ukidaju se sredstva za financiranje projekta jer će se nabava za ovaj projekt pokretati početkom iduće godine i sredstva su osigurana za tu namjenu u proračunu za 2024. godinu.

* 1. **Program 1015 PROGRAMI U KULTURI PUČKOG OTVORENOG UČILIŠTA**

U programu 1015 Programi u kulturi Pučkog otvorenog učilišta mijenja se:

* + 1. **Aktivnost 1015 A100001 Administracija i upravljanje**

U aktivnosti 1015 A100001*Administracija i upravljanje*umanjuju se sredstva za iznos od 19.000,00 eura, na iznos od 93.523,95 eura. Sredstva se umanjuju za ostale rashode za zaposlene u iznosu od 13.000,00 eura, te za režijske troškove u iznosu od 6.000,00 eura, radi više planiranih prihoda od stvarno potrebnih prihoda do kraja tekuće godine za navedene namjene.

* + 1. **Tekući projekt 1015 T100001 Kazališne i kino predstave**

U tekućem projektu 1015 T100001 *Kazališne i kino predstave* povećavaju se sredstva za iznos od 5.000,00 eura, na iznos od 66.508,30 eura vlastitih prihoda radi dodatnih potreba za održavanjem kazališnih predstava i izložbi i sadržaja muzejske djelatnosti koje će se održavati do kraja tekuće godine.

* 1. **Program 1017 PROGRAMI KNJIŽNIČNE DJELATNOSTI**

U programu 1017 PROGRAMI KNJIŽNIČNE DJELATNOSTI mijenja se:

* + 1. **Aktivnost 1017 A100001 Administracija i upravljanje**

U aktivnosti 1017 A100001 *Administracija i upravljanje* povećavaju se sredstva za financiranje aktivnosti za iznos od 9.040,00 eura, na iznos od 290.356,69 eura. Sredstva se povećavaju na poziciji ostalih rashoda za zaposlene u iznosu od 2.800,00 eura, rashodi za usluge povećavaju se za 1.000,00 eura, reprezentacija za 300,00 eura, oprema za 3.440,00 eura, te licence za nabavu e-knjiga 330,00 eura, uz istovremeno smanjenje troška plaća u iznosu od 1.000,00 eura, naknada troškova zaposlenima u iznosu od 1.500,00 eura, sredstava za izdavanje slikovnice umanjuju se za 300,00 eura, na iznos stvarno utrošen za izdavanje slikovnice, sve u skladu sa stvarnim potrebama do kraja tekuće godine.

Za iznos od 5.600,00 eura povećavaju se sredstva pomoći Ministarstva kulture i medija za program *Otkup knjiga*.

* 1. **Program 1016 PROGRAMI OBRAZOVANJA**

U programu 1016 PROGRAMI OBRAZOVANJA mijenja se:

* + 1. **Aktivnost 1016 A100001 Administracija i upravljanje**

U aktivnosti 1017 A100001 *Administracija i upravljanje* umanjuju se sredstva za financiranje aktivnosti za iznos od 9.000,00 eura, na iznos od 245.598,00 eura. Sredstva se umanjuju na pozicijama plaća za redovan rad i ostalih rashoda za zaposlene u skladu s potrebama do kraja tekuće godine.

* 1. **Program 1018 PREDŠKOLSKI ODGOJ**

U programu 1018 PREDŠKOLSKI ODGOJ mijenja se:

**1.13.1. Aktivnost 1018 A100001 Odgoj i obrazovanje djece jasličke i predškolske dobi**

U aktivnosti 1018 A100001 *Odgoj i obrazovanje djece jasličke i predškolske dobi* povećavaju se sredstva za financiranje aktivnosti za iznos od 75.045,00 eura, na iznos od 1.368.993,47 eura. Iz izvora općih prihoda i primitaka na poziciji plaće za zaposlene planira se povećanje iznosa u visini od 17.000,00 eura za potrebe pokrića rashoda, za plaće zaposlenih zamjena za bolovanja, porodiljne dopuste te za pokriće troška po godišnjem obračunu poreza u prosincu 2023.

Na poziciji ostali rashodi za zaposlene planira se povećanje u visini od 9.500,00 eura za troškove božićnice za zaposlene, dar djeci do 15 godina (povećan broj zaposlenih), jubilarne nagrade te novčane sol. pomoći za slučaj smrti člana uže obitelji koje se planira isplatiti do kraja tekuće godine. Za pokriće troškova prijevoza na posao i s posla (za nove zaposlene) planira se povećanje iznosa u visini od 10.000,00 eura.

Dodaje se nova pozicija u financijskom planu za 2023. godinu za rashode plaće u visini od 30.800,00 eura, te rashode za energiju u visini od 7.700,00 iz sredstava Grada pribavljenih prijavom na Javni poziv gradovima indeksa razvijenosti od I. do IV. skupine za financijsku potporu za održavanje i razvoj predškolske djelatnosti u 2023. godini na kojem je Grad Novska ostvario potporu u iznosu od 38.500,00 eura za održavanje i razvoj predškolske djelatnosti u 2023. godini. Ugovor o dodjeli financijskih sredstava za održavanje i razvoj predškolske djelatnosti u 2023. godini između Grada Novske i Središnjeg državnog ureda za demografiju i mlade zaključen je dana 6. prosinca 2023. godine.

Iz izvora vlastitih prihoda planira se preraspodjela iznosa između pozicija u financijskom planu kako slijedi, sa pozicije rashodi za energiju planira se umanjenje iznosa u visini od 7.000,00 eura, sa pozicije komunalne usluge umanjenje iznosa za 1.700,00 eura, sa pozicije Premije osiguranja umanjenje od 700,00 eura , te s pozicije ostalih financijskih rashoda umanjene u visini od 700,00 eura.

Navedeno se preraspodjeljuje na poziciju stručno usavršavanje zaposlenika koja se planira u povećanom iznosu za 500,00 eura, pozicija službena putovanja planira se povećanje iznosa u visini od 500,00 eura, na poziciji materijal i dijelovi za tek. i invest. održavanje planira se povećanje iznosa za 1.800,00 eura, te povećanje na pozicijama ostale usluge za 200,00 eura, usluge promidžbe i informiranja za 500,00 eura, izvanredni prijevoz djece za 100,00 eura, intelektualne usluge povećavaju se u visini 400,00 eura, najam opreme za 200,00 eura te ostali rashodi za zaposlene povećavaju se za 700,00 eura. Navedena preraspodjela između pozicija je potrebna kako bi se pokrili tekući troškovi do kraja godine.

**1.13.2. Tekući projekt 1018 T100002 Opremanje vrtića**

U tekućem projektu 1018 T100002 *Opremanje vrtića* povećavaju se sredstva za financiranje tekućeg projekta za iznos od 700,00 eura na iznos od 51.566,28 eura za nabavu dotrajale opreme koja će se nabaviti do kraja tekuće godine.

* 1. **Program 1019 MJESNA SAMOUPRAVA**

U programu 1019 MJESNA SAMOUPRAVA mijenja se:

* + 1. **Aktivnost 1019 A100001 Programi i aktivnosti mjesne samouprave**

U aktivnosti 1019 A100001 *Programi i aktivnosti mjesne samouprave* povećavaju se sredstva za 9,60 eura na poziciju 15.811,85 eura za osiguranje dodatnih sredstava na poziciji ostalih nespomenutih rashoda za obilježavanje Martinja.

**2. Razdjel 003 UPRAVNI ODJEL ZA PRORAČUN I FINANCIJE**

**2.1. Program 1020 UPRAVLJANJE SUSTAVOM JAVNIH FINANCIJA**

Petim izmjenama i dopunama Proračuna Grada Novske za 2023. godinu rashodi i izdaci programa *Upravljanje sustavom javnih financija* povećani su za 18.985,00 eura ili za 2,88% te sada iznose 678.588,12 eura.

**2.1.1. Aktivnost 1020 A100001 Administracija i upravljanje**

Navedena je aktivnost povećana za 18.985,00 eura ili za 8,09 % te iznosi 253.787,31 eura, i to zbog usklađenja dosad realiziranih rashoda i potreba do kraja tekuće godine. Tako su povećani ostali rashodi za zaposlene za 2.000,00 eura, naknada za prijevozne troškove na posao i s posla za 800,00 eura, naknada od 1 % od naplaćenih prihoda poreza i prireza porezu na dohodak za 13.100,00 eura, rashodi članarine za 800,00 eura te financijski rashodi za bankarske usluge za 2.285,00 eura.

**3. Razdjel 003 UPRAVNI ODJEL ZA KOMUNALNI SUSTAV I PROSTORNO PLANIRANJE I ZAŠTITU OKOLIŠA**

Petim izmjenama i dopunama Proračuna Grada Novske za 2023. godinu ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša smanjuju se u iznosu od 842.736,49 eura (4,41 % u odnosu na planirano) i sada iznose 18.273.771,65 eura. Sredstva se realiziraju kroz 11 različitih programa koji su obuhvaćeni financijskim planom rashoda upravnog odjela, a koje provodi 12 službenika.

**Tablica broj 2: Prikaz financijskih izmjena programa Upravnog odjela za komunalni sustav, prostorno planiranje i zaštitu okoliša za 2023. godinu, u iznosima izraženim u EUR**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2023.** | **Naziv programa** | **Proračun**  | **5. izmjene i dopune proračuna** | **Povećanje****/smanjenje** |
| 1. | 1021 | Upravljanje i razvoj komunalne infrastrukture | 336.790,62 | 338.510,62 | 1.720,00 |
| 2. | 1022 | Upravljanje imovinom | 1.722.978,51 | 1.253.774,46 | -469.204,05 |
| 3. | 1023 | Projektiranje i građenje objekata u vlasništvu Grada | 12.143.389,87 | 12.435.201,32 | 291.811,45 |
| 4. | 1024 | Održavanje objekata i uređaja komunalne infrastrukture | 1.141.358,75 | 1.246.358,75 | 105.000,00 |
| 5. | 1025 | Projektiranje i građenje objekata i uređaja komunalne infrastrukture | 2.000.775,00 | 1.663.710,07 | -337.064,93 |
| 6. | 1026 | Zaštita okoliša | 112.449,33 | 105.810,81 | -6.638,52 |
| 7. | 1027 | Zaštita, očuvanje i unapređenje zdravlja | 53.136,58 | 50.170,44 | -2.966,14 |
| 8. | 1028 | Prostorno uređenje i unapređenje stanovanja | 94.473,22 | 94.473,22 | 0,00 |
| 9. | 1029 | Organiziranje i provođenje zaštite i spašavanja | 1.350.157,08 | 972.682,13 | -377.474,95 |
| 10. | 1035 | Campus gaming industrije | 113.079,83 | 113.079,83 | 0,00 |
| 11. | 1037 | Smart Revolution Novska | 47.919,35 | 0,00 | -47.919,35 |
|  | **11 programa** | **Ukupno** | **19.116.508,14** | **18.273.771,65** | **-842.736,49** |

**3.1. Program 1021 UPRAVLJANJE I RAZVOJ KOMUNALNE INFRASTRUKTURE**

**3.1.1. Aktivnost 1021 A100001 Administracija i upravljanje**

Sredstva za financiranje ove aktivnosti povećavaju se u iznosu od 2.150,00 eura, te sada iznose 333.295,71 eura. Ovim povećanjem se osiguravaju sredstva nužna za isplatu naknade za prijevoz zaposlenih i za zamjenu rutera koji služi za video nadzor spomen parka Trokut.

**3.1.2. Aktivnost 1021 A100002 Ostvarivanje prava po posebnim propisima**

Sredstva za financiranje ove aktivnosti smanjuju se u iznosu od 430,00 eura, te sada iznose 5.214,91 eura. Ovo smanjenje nastaje kao kombinacija povećanja na poziciji „Prijevoz pokojnika“ (povećanje 340,00 eura) i poziciji "Plaćanje priključka članovima HVIDRA-e" (povećanje 70,00 eura, te smanjenja na poziciji „Sufinanciranje grobnog mjesta hrvatskim braniteljima“ (smanjenje 840,00 eura). Ovim promjenama se spomenute pozicije usklađuju s očekivanim troškovima do kraja tekuće godine.

**3.2. Program 1022 UPRAVLJANJE IMOVINOM**

**3.2.1. Aktivnost 1022 A100001 Upravljanje objektima u vlasništvu grada**

Sredstva za financiranje ove aktivnosti povećavaju se u iznosu od 1.200,00 eura, te sada iznose 200.107,21 eura. Ovo povećanje nastaje kao kombinacija povećanja sredstava nužnih za plaćanje troška komunalnih usluga (voda, smeće) za zgradu u kojoj se nalazi đački dom i smanjenja na poziciji vezanoj uz trošak naknade za slivne vode za objekte u vlasništvu grada (poravnanje s očekivanim troškom).

**3.2.2. Kapitalni projekt 1022 K100002 Razvoj infrastrukture širokopojasnog Interneta**

Sredstva za financiranje ovog projekta smanjuju se u iznosu od 6.000,00 eura, te sada iznose 636,14 eura, budući da u ovoj godini neće biti troška po ovoj osnovi, a sredstva su planirana i u 2024. godini.

**3.2.3. Kapitalni projekt 1022 K100003 Stjecanje imovine**

Sredstva za financiranje ovog projekta smanjuju se u iznosu od 257.810,00 eura, te sada iznose 465.000,23 eura. Budući da u ovoj godini više neće biti troška vezanog uz rješavanje pitanja vlasništva (ošasna imovina), ovu poziciju se poravnava sa realiziranim sredstvima u ovoj godini.

**3.2.4. Tekući projekt 1022 T100002 Redovno održavanje opreme i uređaja**

Sredstva za financiranje ovog projekta povećavaju se u iznosu od 298,38 eura, te sada iznose 21.050,37 eura. Povećanje je kombinacija povećanja na poziciji „Premije osiguranja (imovina, auti)“, poziciji „Kasko osiguranje za vatrogasnu cisternu“ i poziciji „Usluge tekućeg i investicijskog održavanja prijevoznih sredstava“, te smanjenja na poziciji „Registracija vatrogasne cisterne – CVH“ i poziciji „Osiguranje za autocisternu“.

Ovim izmjenama se vrši usklađenje sa stvarno realiziranim troškovima na spomenutim pozicijama.

**3.2.5. Tekući projekt 1022 T100003 Otkup zemljišta**

Sredstva za financiranje ovog projekta smanjuju se u iznosu od 1.638,67 eura, te sada iznose 108.857,28 eura.

Ovo smanjenje se odnosi na pozicije vezane uz otkup zemljišta potrebnog za gradnju novog dječjeg vrtića i otkup zemljišta za prometnicu koja će spajati gradsku tržnicu s Trgom dr. Franje Tuđmana.

**3.2.6. Tekući projekt 1022 T100004 Održavanje zgrade gradske vijećnice**

Sredstva za financiranje ovog projekta povećavaju se u iznosu od 372,00 eura, te sada iznose 58.281,88 eura. Povećanjem se planiraju sredstva potrebna za redovno održavanje zgrade gradske vijećnice do kraja tekuće godine. Županija sudjeluje u održavanju s iznosom od 7.872,00 eura (trošak zamjene prozora, ugradnje klima uređaja i zavjesa u Uredu za prostorno planiranje), dok su ostalo vlastita sredstva Grada Novske.

**3.2.7. Tekući projekt 1022 T100007 Održavanje ostalih objekata u vlasništvu grada**

Sredstva za financiranje ovog projekta smanjuju se u iznosu od 205.625,76 eura, te sada iznose 300.217,47 eura.

Ovo smanjenje je zapravo rezultat istovremenog povećanja i smanjenja po pojedinim pozicijama. Pa tako najveće smanjenje nastaje na poziciji rekonstrukcije kotlovnice zgrade u kojoj se nalazi đački dom (ukupni trošak izgradnje nove kotlovnice po projektantskom troškovniku iznosi 214.000,00 eura). Za spomenutu rekonstrukciju se pokreće postupak javne nabave za izvođača radova, ali troška neće biti u tekućoj godini. Ostalim smanjenjima se zapravo vrši poravnanje s realizacijom na pozicijama na kojima više neće biti troška u tekućoj godini (nadstrešnica u Sigetcu kod groblja, proširenje đačkog doma, te rashodi za materijal i energiju).

Povećanje nastaje i na novootvorenoj poziciji pod nazivom „Spomenik Trokut“, a radi se o trošku obnove Spomen parka *Trokut* koju Ministarstvo branitelja sufinancira u iznosu od 3.000,00 eura, dok Grad Novska u preostalom dijelu od 1.238,00 eura. Povećanje nastaje i na poziciji održavanja zgrade u kojoj se nalazi đački dom, te novootvorenoj poziciji s koje je plaćena nabava stolnjaka za društvene domove u iznosu od 2.791,00 eura. Povećanjem se usklađuje i pozicija predviđena za rashode ugradnje klima uređaja u društvene domove u Novoj Subockoj, Sigetcu i Bročicama.

**3.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1023 K100002 Klaster kulture na temeljima kulturne baštine povijesne jezgre Novske**

Sredstva za financiranje ovog projekta povećavaju se u iznosu od 320.361,45 eura, te sada iznose 1.367.626,82 eura.

Ovo povećanje nastaje kao kombinacija povećanja i smanjenja po pojedinim pozicijama vezanim uz rekonstrukciju i dogradnju hotela Knopp, planiranjem novih pozicija iz vlastitih sredstava Grada Novske vezanih uz projektiranje unutarnjeg opremanja, financiranja dijela radova na rekonstrukciji i izgradnji i pratećih nadzora, te uređenje dvorane u starom dijelu hotela. Očekivani završetak radova na dogradnji rekonstrukciji objekta je u veljači 2024. godine. Nakon toga slijedi tehnički pregled, izdavanje uporabne dozvole, opremanje objekta i puštanje u rad.

**3.3.2. Kapitalni projekt 1023 K100020 Energetska obnova zgrada u vlasništvu grada**

Sredstva za financiranje ovog projekta smanjuju se za iznos od 28.550,00 eura, te sada iznose 34.750,00 eura, i to kao posljedica ukidanja pozicija koje nisu išle u realizaciju (projekt prenamjene zgrade pošte, projekt energetske obnove zgrade pošte) ili su plaćene s druge pozicije (3D vizualizacija zgrade u Mihanovićevoj ulici koju gradi Središnji državni ured za stambeno zbrinjavanje).

**3.4. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1024 A100001 Održavanje javnih površina**

Sredstva za financiranje ove aktivnosti povećavaju se u iznosu od 35.000,00 eura, te sada iznose 654.529,83 eura.

Ovim povećanjem se osiguravaju sredstva nužna za održavanje javnih površina u urednom stanju do kraja tekuće godine.

**3.4.2. Aktivnost 1024 A100002 Održavanje nerazvrstanih cesta**

Sredstva za financiranje ove aktivnosti povećavaju se u iznosu od 50.000,00 eura, te sada iznose 358.191,66 eura.

Ovim povećanjem se osiguravaju sredstva potrebna za trošak održavanja nerazvrstanih cesta do kraja tekuće godine (rekonstrukcija i asfaltiranje ceste u dijelu Ulice Adalberta Knoppa, te Bukovačke ulice u Novskoj i drugi manji radovi na održavanju).

**3.4.3. Aktivnost 1024 A100003 Održavanje javne rasvjete**

Sredstva za financiranje ove aktivnosti povećavaju se u iznosu od 20.000,00 eura, te sada iznose 59.816,84 eura.

 Ovim povećanjem se osiguravaju sredstva potrebna za održavanje javne rasvjete do kraja tekuće godine.

**3.5. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1025 K100001 Izrada projektno-tehničke dokumentacije za projekte komunalne infrastrukture**

Sredstva za financiranje ovog projekta smanjuju se za iznos od 9.962,39 eura i sada iznose 20.000,98 eura.

Smanjenje se odnosi poziciju „Izrada projektno-tehničke dokumentacije“. Ovim smanjenjem se plan svodi na očekivanu realizaciju do kraja tekuće godine.

**3.5.2. Kapitalni projekt 1025 K100003 Poduzetnička zona Novska**

Sredstva za financiranje ovog projekta smanjuju se za iznos od 806,68 eura i sada iznose 32.849,76 eura.

 Rashodi za izradu geodetskih podloga (nužne za projektiranje prometnica u PZN) povećaju se za 2.050,00 eura uz istovremeno smanjenje rashoda izrade parcelacijskih elaborata (usklađenje s realizacijom) za 2.856,68 eura.

**3.5.3. Kapitalni projekt 1025 K100006 Aglomeracija**

Sredstva za financiranje ovog projekta smanjuju se za iznos od 65.000,00 eura i sada iznose 114.175,79 eura

 Smanjenje se odnosi na poziciju s koje se plaća udio Grada Novske u realizaciji projekta Aglomeracija Novska. Prema procjeni nositelja projekta gradske tvrtke Vodovod Novska d.o.o. izvršeno je ovo poravnanje.

**3.5.4. Kapitalni projekt 1025 K100009 Kanalizacija Brestača – Nova Subocka**

Sredstva za financiranje ovog projekta smanjuju se za iznos od 2.000,00 eura i sada iznose 37.816,84 eura.

 Radi se o sredstvima kojima se financira izrada kućnih priključaka na sustav odvodnje otpadnih voda. Nositelj projekta je gradska tvrtka Vodovod Novska, te je prema njihovoj procjeni izvršena ova promjena.

**3.5.5. Kapitalni projekt 1025 K100019 Solarna elektrana u Poduzetničkoj zoni Novska**

Sredstva za financiranje ovog projekta smanjuju se za iznos od 19.190,35 eura i sada iznose 6.690,60 eura.

 Radi se o sredstvima kojima se financira izrada projektne dokumentacije temeljem koje bi HEP gradio sunčanu elektranu u Poduzetničkoj zoni Novska. Temeljem sporazuma između Grada Novske i HEP-a, Grad Novska se obvezao izraditi projektnu dokumentaciju, ishoditi građevinsku dozvolu, te dokumentaciju s dozvolom i pratećim zemljištem prodati HEP-u. Ovim smanjenjem se vrši poravnanje s realizacijom u tekućoj godini. Projekt je planiran i u proračunu za 2024. godinu.

**3.5.6. Kapitalni projekt 1025 K100021 Uređenje dječjih igrališta**

Sredstva za financiranje ovog projekta smanjuju se za iznos od 7.047,00 eura i sada iznose 75.593,83 eura

 Smanjenje se odnosi na poziciju s koje se plaća održavanje postojećih dječjih igrališta u upotrebljivom stanju, izgradnja novih igrališta i sl. Ovim smanjenjem se vrši poravnanje s ugovorenim iznosom za održavanje dječjih igrališta. Radove izvodi gradska tvrtka Novokom d.o.o. i izvedeni su u cijelosti.

**3.5.7. Kapitalni projekt 1025 K100025 Uređenje pješačkog prijelaza u Zagrebačkoj ulici u Novskoj**

Sredstva za financiranje ovog projekta ukidaju se u cijelosti jer je dogovoreno da će Hrvatske ceste biti nositelj ovog projekta i u cijelosti financirati provedbu istog. Radovi na izgradnji prijelaza se očekuju u 2024. godini.

**3.5.8. Kapitalni projekt 1025 K100027 Prometnica Zagrebačka ul. – Mihanovićeva ul. u Novskoj**

Sredstva za financiranje ovog projekta smanjuju se za iznos od 6.000,00 eura i sada iznose 6.608,67 eura.

 Radi se o sredstvima kojima se financira izrada projektne dokumentacije. Budući da u tekućoj godini neće više biti troška, vrši se usklađenje s realizacijom. Projekt se nastavlja u 2024. godini.

**3.5.9. Kapitalni projekt 1025 K100031 Modernizacija javne rasvjete**

Sredstva za financiranje ovog projekta smanjuju se za iznos od 43.320,73 eura i sada iznose 50.000,00 eura.

 Radi se o sredstvima kojima se financira izrada energetskog pregleda javne rasvjete i izrade projekta modernizacije javne rasvjete. S izvođačem radova je potpisan ugovor i ovim smanjenjem se vrši usklađenje s ugovorenim sredstvima. Projekt se nastavlja u 2024. godini.

**3.5.10. Kapitalni projekt 1025 K100032 Županijska cesta D47 - Kozarice**

Sredstva za financiranje ovog projekta smanjuju se za iznos od 2.528,59 eura i sada iznose 154.849,06 eura.

 Radi se o sredstvima kojima se sufinancirala obnova županijske ceste prema naselju Kozarice. Nositelj projekta je bila Županijska uprava za ceste i financiranje je izvedeno po već ustaljenom modelu 50 % : 50 %. Projekt je završen u cijelosti i ovom promjenom se vrši poravnanje s realizacijom.

**3.5.11. Kapitalni projekt 1025 K100033 Proširenje vodovodne mreže**

Sredstva za financiranje ovog projekta smanjuju se za iznos od 3.000,00 eura i sada iznose 10.272,28 eura.

 Radi se o sredstvima kojima se financira proširenje vodovodne mreže kad se za tim ukaže potreba. Nositelj projekta je gradska tvrtka Vodovod Novska, te je prema njihovoj procjeni izvršena ova promjena. Sredstva su utrošena na proširenje vodovodne mreže u Bukovačkoj ulici u Novskoj.

**3.5.12. Kapitalni projekt 1025 K100036 Rekonstrukcija ulica Samar brdo u Novskoj**

Sredstva za financiranje ovog projekta povećavaju se za iznos od 340,00 eura i sada iznose 83.587,54 eura.

 Povećanje se odnosi na poziciju s koje su plaćene geodetske podloge nužne za izradu projektne dokumentacije temeljem koje će se izvršiti rekonstrukcija ulica na Samar brdu (ulice zapadno od gradskog groblja). Povećanjem se vrši usklađenje s ugovorenim i izvršenim radovima.

**3.5.13. Kapitalni projekt 1025 K100037 Izgradnja fotoelektrane za UPOV Subocka**

Sredstva za financiranje ovog projekta ukidaju se u cijelosti jer u tekućoj godini neće biti aktivnosti na realizaciji ovog projekta. Nositelj projekta je gradska tvrtka Vodovod Novska d.o.o..

**3.5.14. Kapitalni projekt 1025 K100038 Aglomeracija Rajić - Borovac**

Sredstva za financiranje ovog projekta smanjuju se za iznos od 11.000,00 eura, te sada iznose 15.544,56 eura. Nositelj projekta je gradska tvrtka Vodovod Novska, te je prema njihovoj procjeni izvršena ova promjena.

**3.5.15. Kapitalni projekt 1025 K100039 Parkiralište kod groblja Brestača**

Sredstva za financiranje ovog projekta smanjuju se za iznos od 80.000,00 eura i sada iznose 100.594,50 eura.

 Za predmetni projekt se pokreće postupak javne nabave i u tekućoj godini neće biti troška vezanog uz realizaciju. Budući da je projekt planiran i u 2024. godini u iznosu od 80.000,00 eura, ovo smanjenje se provodi s ciljem dovođenja proračuna u ravnotežu.

**3.5.16. Kapitalni projekt 1025 K100040 Pješačko – biciklistička staza Novska - Borovac**

Sredstva za financiranje ovog projekta ukidaju se u cijelosti jer u ovoj godini neće biti aktivnosti na ovom projektu. Projekt je planiran i u 2024. godini, te slijedi nastavak aktivnosti na projektiranju i izvođenju radova na obnovi pješačke staze.

**3.5.17. Kapitalni projekt 1025 K100043 Punionica za električne automobile**

Sredstva za financiranje ovog projekta smanjuju se za iznos od 49.737,00 eura i sada iznose 2.003,00 eura.

 Projekt je pokrenut i u tekućoj godini su za njega izrađeni Elaborat optimalnog tehničkog rješenja priključka, glavni projekt i plaćeni geodetski radovi. Projekt se planira u 2024. godini prijaviti na sufinanciranje putem javnih poziva Fonda za zaštitu okoliša. Smanjenje se odnosi na planirani trošak radova na izgradnji punionice. Budući da projekt u ovoj godini nije zadovoljavao uvjete javnog poziva, nije se izvršila prijava na isti, pa se posljedično briše i planirani trošak izgradnje.

**3.6. Program 1026 ZAŠTITA OKOLIŠA**

**3.6.1. Aktivnost 1026 A100001 Poticanje razvoja svijesti o zaštiti okoliša**

Sredstva za financiranje ove aktivnosti smanjuju se za iznos od 6.636,14 eura i sada iznose 90.885,81 eura. Smanjenje se odnosi na poziciju s koje se plaća čišćenje zapuštenih kuća i dvorišta, koja se ukida u cijelosti, jer u tekućoj godini neće biti aktivnosti po ovoj osnovi.

**3.6.2. Kapitalni projekt 1026 K100001 Sanacija deponije Kurjakana**

Sredstva za financiranje ovog projekta smanjuju se za iznos od 2,38 eura i sada iznose 1.825,00 eura

Ovim smanjenjem se vrši usklađenje s iznosima koji su ugovoreni za radove temeljem koji se utvrđuje preostali kapacitet odlagališta. Ovi radovi se provode kontinuirano svake godine, do zatvaranja odlagališta i služe kao podloga za planiranje budućih aktivnosti vezanih uz odlaganje komunalnog otpada.

**3.7. Program 1027 ZAŠTITA, OČUVANJE I UNAPREĐENJE ZDRAVLJA**

**3.7.1. Aktivnost 1027 A100001 Sanitarna zaštita**

Sredstva za financiranje ove aktivnosti smanjuju se za iznos od 4.066,14 eura i sada iznose 46.752,37 eura. Radi se o usklađenju pozicija s realizacijom jer je ova aktivnost u tekućoj godini u cijelosti provedena.

**3.7.2. Aktivnost 1027 A100002 Veterinarske usluge**

Sredstva za financiranje ove aktivnosti povećavaju se za iznos od 1.100,00 eura i sada iznose 4.418,07 eura. Ovim povećanjem se osiguravaju potrebna sredstva za trošak sufinanciranja ispitivanja mesa na trihinelu u tekućoj godini.

**3.8. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.8.1. Aktivnost 1029 A100002 Sufinanciranje rada VZG**

Sredstva za financiranje ove aktivnosti smanjuju se za iznos od 1.800,00 eura i sada iznose 51.555,51 eura. Smanjenje se odnosi na poziciju s koje se financira kapitalne donacije (anuiteti za kupnju vatrogasnih vozila). Ovim smanjenjem se vrši usklađenje sa stvarnim troškom po ovoj osnovi.

**3.8.2. Aktivnost 1029 A100004 Civilna zaštita**

Sredstva za financiranje ove aktivnosti povećavaju se za iznos od 51,00 eura i sada iznose 3,551,00 eura.

Povećanjem se vrši usklađenje sa stvarnim troškom vezanim uz izradu Elaborata procjene rizika od elementarnih nepogoda za Grad Novsku. Izrada ove procjene je zakonska obveza.

**3.8.3. Tekući projekt 1029 T100001 Sanacija klizišta**

Sredstva za financiranje ovog projekta smanjuju se za iznos od 400.000,00 eura i sada iznose 178.490,00 eura

Ovim smanjenjem se vrši usklađenje s ugovorenim iznosima za sanaciju klizišta na Samar brdu. Sanacija klizišta je u tijeku i njen završetak se očekuje u siječnju 2024. godine.

Hrvatske vode sufinanciraju sanaciju u 2023. godini u iznosu od 40.000,00 eura, te se očekuje nastavak sufinanciranja i u 2024. godini do 65 % ukupnog troška sanacije.

**3.9. Program 1037 SMART REVOLUTION NOVSKA**

Ovaj program se u cijelosti briše jer neće biti aktivnosti na njemu u 2023. godini. Planiran je i u 2024. godini u punom iznosu, te će se odmah s početkom godine započeti s nabavama vezanim uz realizaciju projekata iz ovog programa.

**Glava 00302 JAVNA VATROGASNA POSTROJBA GRADA NOVSKE**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2023.** | **Naziv programa** | **Proračun**  | **5. izmjene i dopune proračuna** | **Povećanje/****smanjenje** |
| 1. | 1029 | Organiziranje i provođenje zaštite i spašavanja | 702.781,64 | 727.055,69 | 24.274,05 |
|  |  | **Ukupno** | **702.781,64** | **727.055,69** | **24.274,05** |

**3.10. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.10.1. Aktivnost 1029 A100001 Redovna djelatnost JVP**

Sredstva za financiranje ove aktivnosti povećavaju se za iznos od 24.274,05 eura i sada iznose 727.055,69 eura.

Na pozicijama koje se financiraju iz općih prihoda Grada Novske promjene su sljedeće:

* povećanje nastaje na pozicijama „Ostale usluge“, „Usluge telefona, pošte i prijevoza“, „Premije osiguranja“ i „Ostali nespomenuti rashodi“, u ukupnom iznosu od 3.750,00 eura;
* smanjenje nastaje na pozicijama "Plaće (Bruto)" i "Naknada za prijevoz na posao" u ukupnom iznosu od 35.876,64 eura.

 Ovim izmjenama trošak koji se financira sredstvima Grada Novske smanjuje se za iznos od 32.126,64 eura.

Na pozicijama koje se financiraju iz vlastitih prihoda JVP promjene su sljedeće:

* povećavaju se pozicije „Sitni inventar i autogume“, "Zaštitna odjeća i obuća" i "Oprema za održavanje i zaštitu" u ukupnom iznosu od 20.566,13 eura;
* otvara se nova pozicija pod nazivom „Prijevozno sredstvo - autoprikolica“ u iznosu od 6.200,00 eura za nabavu autoprikolice koju će se opremiti vatrogasnom opremom nužnom u intervencijama gašenja požara i spašavanja;
* pozicija „Nabava autoljestve - vozilo“ u cijelosti se ukida jer neće biti nabave ovog vozila u 2023. godini.

 Izmjenama se trošak koji se financira vlastitim sredstvima povećava za 10.766,13 eura.

Na pozicijama koje se financiraju iz pomoći (državna sredstva) promjene su sljedeće:

* povećavaju se pozicije „Plaće (Bruto)“, "Uredski i ostali materijalni rashodi", "Sitni inventar", "Zaštitna odjeća i obuća", "Usluge tekućeg i investicijskog održavanja" i "Oprema za održavanje i zaštitu" u ukupnom iznosu od 45.634,56 eura.

**4. Razdjel 004 UPRAVNI ODJEL ZA GOSPODARSTVO I POLJOPRIVREDU**

Planirani rashodi se povećavaju za 7,08 %, odnosno za 67.704,81 eura.

**4.1. Program 1030 PODRŠKA GOSPODARSTVU I ODRŽIVOM RAZVOJU**

Unutar ovog programa dolazi do smanjenja rashoda sukladno provedenim nabavama početkom i tijekom godine te potrebama do kraja 2023. godine. Umanjenje kumulativnog iznosa programa za 5.987,72 eura dolazi zbog usklađivanja materijalnih rashoda, umanjenja stavke za stručni ispit, literaturu i druge publikacije, stručno usavršavanje, usklađivanje mjesečnih obveza za korištenje poslovnog programa koji nam služi za praćenje poslovnih aktivnosti gospodarstva na području Novske itd.

Sve stavke su usklađene s preuzetim obvezama tijekom godine ili planiranim aktivnostima do kraja 2023. godine.

**4.2. Program 1031 GOSPODARSTVO**

Unutar ovog programa dolazi do promjene u iznosu od 65.946,53 eura što predstavlja povećanje od 18,20 % u odnosu na planirano.

Umanjenja pojedinih stavki se odnosi na usklađivanje s potrebama do kraja godine i s aktivnostima koje su dosad realizirane (zaprimljeni i obrađeni zahtjevi za potpore prema postojećim poduzetnicima kao i prema svim poduzetnicima početnicima, ali i aktivnosti vezane za sufinanciranje kamata po ugovorima za ranije preuzete obveze iz poduzetničkih kredita).

Povećanja se odnose na ostvarene aktivnosti (rashoda) koji se odnose na potpore/donacije definirane našim Programom poticanja razvoja malog i srednjeg poduzetništva kao i drugim aktima. Tako je prikazana stavka o davanju potpore male vrijednosti koju je ostvarila tvrtka WAWA d.o.o. kod kupnje zemljišta u Poduzetničkoj zoni Novska za pokretanje svoje investicije ( 77.002,00), ali i davanja poslovnih prostora bez naknade prema gradskim tvrtkama, ustanovama, organizacijama civilnog društva, školama i dr. kao i potpora umanjenja zakupnine za 30 % prema subjektima koji koriste gradske prostore sukladno svojim ugovorima s Gradom.

**4.3. Program 1033 POTICANJE RADA POTPORNE INSTITUCIJE**

U ovom programu dolazi do povećanja sredstava u vrijednosti od 0,63 % ( 1.646,00 eura) za rashod koji se odnosi na korištenje prostora u vlasništvu Grada bez naknade.

**4.4. Program 1034 POTICANJE RAZVOJA TURIZMA**

Ovaj program se povećava za 6.100,00 eura (3,24 %), a vezano za usklađivanje potreba do kraja godine. Obzirom da jedna djelatnica odlazi u mirovinu, planiraju se sredstva sukladno aktima koji definiraju materijalna prava u takvoj situaciji. Svi drugi iznosi koji se umanjuju na pojedinim stavkama (a umanjuju se jer se svaka stavka usklađuje s aktivnostima tijekom godine ili pak zbog neraspisivanja javnih poziva ili neodobravanja sredstava po raspisanim javnim pozivima) se prebacuju na stavku *Manifestaci*je zbog potreba do kraja 2023. godine, ali se također na toj stavci osiguravaju i dodatna sredstva. Zbog toga se rashodi planirani za tekući projekt *Manifestacije* povećavaju za 12.663,61 eura ili za 16,04 %.